|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ ΕΡΕΥΝΑΣ & ΘΡΗΣΚΕΥΜΑΤΩΝ**  **Περιφερειακή Διεύθυνση Α/βάθμιας & Β/βάθμιας Εκπαίδευσης Ιονίων Νήσων**  **Δ/νση Β/βάθμιας Εκπ. Ν. Κέρκυρας**  **1ο Γενικό Λύκειο Κέρκυρας**  **Σπ. Ξύνδα 4, 49100 Κέρκυρα, Τηλ. 2661039827, fax: 2661042959**  **Email: mail@1lyk-kerkyr.ker.sch.gr** | **Κέρκυρα: 15-10-2018**  **Αρ. Πρωτ. : 770**  **Προς: Διεύθυνση Δευτεροβάθμιας Εκπαίδευσης Κέρκυρας**  **Ανάρτηση στην Ιστοσελίδα**    **Κοιν:**  **Ενδιαφερόμενοι Γονείς** |

**ΘΕΜΑ**: Προκήρυξη - πρόσκληση εκδήλωσης ενδιαφέροντος ταξιδιωτικών γραφείων για κατάθεση προσφορών εκπαιδευτικής εκδρομής μαθητών του Λυκείου στην Ιταλία.

Με βάση την Υ. Α. 33120/ΓΔ4/28-02-2017, ΦΕΚ 681/06-03-2017 τ.Β’ του Υπουργείου Παιδείας, το σχολείο προσκαλεί τα ενδιαφερόμενα ταξιδιωτικά γραφεία να καταθέσουν **εγγράφως κλειστές προσφορές** (δεν προβλέπεται η κατάθεση προσφορών με τηλεομοιοτυπία ή διαδικτυακά και κάθε προσφορά με αυτόν τον τρόπο δεν θα γίνει δεκτή σύμφωνα με την εγκύκλιο 190919/Δ2/25-11-2014 του ΥΠΠΑΙ) στο Γραφείο της Διεύθυνσης του Σχολείου μας **μέχρι την Πέμπτη 25-10-2018 και ώρα 13.00΄**.

**Προδιαγραφές εκδρομής**

1. Προορισμός: **Ιταλία**
2. Ημερομηνία αναχώρησης από Κέρκυρα: **Δευτέρα 4/3/2019**
3. Ημερομηνία επιστροφής στην Κέρκυρα: **Κυριακή 10/3/2019**
4. Ημερήσιο πρόγραμμα:

***Δευτέρα 4 Μαρτίου 2019***

Αναχώρηση από Λιμάνι Κέρκυρας με προορισμό την Ηγουμενίτσα

Μετάβαση με πλοίο από την Ηγουμενίτσα στο Brindisi

***Τρίτη 5 Μαρτίου 2019***

Άφιξη στο Lecce

Εκπαιδευτικό πρόγραμμα στην περιοχή του Lecce.

Διανυκτέρευση στο Lecce

***Τετάρτη 6 Μαρτίου 2019***

Εκπαιδευτικό πρόγραμμα στην περιοχή του Lecce

Διανυκτέρευση στο Lecce

***Πέμπτη 7 Μαρτίου 2019***

Επίσκεψη στην Matera και μετάβαση στη Νάπολη

Διανυκτέρευση στη Νάπολη

***Παρασκευή 8 Μαρτίου 2019***

Επισκέψεις στη Νάπολη

Διανυκτέρευση στη Νάπολη

***Σάββατο 9 Μαρτίου 2019***

Επίσκεψη στην Πομπηία και αναχώρηση το βράδυ από Brindisi για Ηγουμενίτσα

***Κυριακή 10 Μαρτίου 2019***

Άφιξη στην Κέρκυρα με F/B από Ηγουμενίτσα

1. Προβλεπόμενος αριθμός μαθητών: 44 (σαράντα τέσσερις)
2. Αριθμός συνοδών καθηγητών: 04 (τέσσερις)
3. Σύνολο συμμετεχόντων: 48 (σαράντα οκτώ )
4. Μεταφορικό μέσο: Καράβι – Λεωφορείο, διαθέσιμο για όλες τις μετακινήσεις όλες τις μέρες της εκδρομής στο εξωτερικό.
5. Σημείο αναχώρησης-επιστροφής εκδρομής**:** Κέρκυρα
6. Ξενοδοχείο τουλάχιστον τριών αστέρων, με πρωινό και δείπνο με διαμονή σε τρίκλινα, τετράκλινα για τους μαθητές και μονόκλινα για τους συνοδούς. Κάθε ξενοδοχείο πρέπει να βρίσκεται εντός της πόλης, όσο το δυνατόν πλησιέστερα στο κέντρο και να έχει απαραίτητα είσοδο ελεγχόμενη από το προσωπικό του για τη βέλτιστη ασφάλεια των μαθητών.
7. Στα καράβια θα χρησιμοποιηθούν καμπίνες για τους συμμετέχοντες.
8. Όλα τα ξενοδοχεία πρέπει να προσφέρουν πλούσιο πρωινό.
9. **Τρόπος πληρωμής:** Στο ταξιδιωτικό γραφείο που θα επιλεγεί θα καταβληθεί το 30 % του συνολικού κόστους της εκδρομής επτά (7) ημέρες μετά την επιλογή του. Το υπόλοιπο 70% θα καταβληθεί δέκα ημέρες (10) ημέρες πριν την αναχώρηση και αφού επιδειχθούν και κατατεθούν στη διεύθυνση του σχολείου όλα τα απαραίτητα παραστατικά που αφορούν στην επιβεβαίωση των κρατήσεων στα ξενοδοχεία, με τους όρους και συμφωνίες της παρούσας, καθώς και με την αντίστοιχη επιβεβαίωση της εξόφλησης των αεροπορικών εισιτηρίων.

**Στην προσφορά θα πρέπει υποχρεωτικά να συμπεριλαμβάνονται και να αναγράφονται :**

1. Το συνολικό κόστος της πραγματοποίησης της εκδρομής καθώς και η οικονομική επιβάρυνση ανά μαθητή με την προϋπόθεση συμμετοχής του προβλεπόμενου αριθμού μαθητών. Ο ΦΠΑ και όλοι οι φόροι (συμπεριλαμβανομένων τα τέλη διανυκτέρευσης ξενοδοχείων και η είσοδος λεωφορείων στις πόλεις) να έχουν ήδη συμπεριληφθεί.

Να διευκρινίζεται μέχρι ποιο αριθμό μπορεί να μειωθεί ο αριθμός συμμετεχόντων και να μην μεταβληθεί το κόστος ανά άτομο.

1. Η ονομασία, η διεύθυνση του κάθε ξενοδοχείου και η κατηγορία του **(ρητή αναφορά).**
2. Ώρες αναχώρησης και ονομασία καραβιών και ακτοπλοϊκή εταιρεία.
3. Η ασφαλιστική εταιρεία στην οποία είναι ασφαλισμένο το λεωφορείο και η οποία παρέχει ασφαλιστική κάλυψη στους επιβαίνοντες σε περίπτωση ατυχήματος
4. Υποχρεωτική ασφάλιση ευθύνης διοργανωτή σύμφωνα με την κείμενη νομοθεσία.
5. Υπεύθυνη δήλωση ότι το ταξιδιωτικό γραφείο διαθέτει ειδικό σήμα λειτουργίας, το οποίο βρίσκεται σε ισχύ.
6. Υπεύθυνη δήλωση ότι η προσφερόμενη τιμή είναι τελική και σε αυτή συμπεριλαμβάνεται οποιοσδήποτε φόρος, τέλος και κρατήσεις κάθε είδους, καθώς και η δυνατότητα επίσκεψης κάθε πόλης, ακόμη και του κέντρου της με το λεωφορείο αν απαιτηθεί, που στο πρόγραμμα της παρούσας πρόσκλησης αναφέρονται.
7. Να γίνει ακριβής αναφορά για περίπτωση καταβολής επιπλέον χρημάτων από τους συμμετέχοντες για κρυφές χρεώσεις που μπορούν να υπάρξουν.
8. Να δοθεί επίσης ξεχωριστά τιμή για χρήση ξεναγού.

Το σχολείο θα επιλέξει τη συμφερότερη προσφορά σύμφωνα με το άρθρο 14 - παρ. 2 της αναφερομένης στην αρχή της προκήρυξης εγκυκλίου**.**

**ΠΡΟΣΟΧΗ: Η μη τήρηση ενός των προαναφερομένων όρων ακυρώνει την προσφορά.**

Το άνοιγμα των προσφορών και η επιλογή του ταξιδιωτικού γραφείου θα γίνει στο σχολείο την Παρασκευή 26-10-2018.

Ο Διευθυντής

Δημήτρης K. Σκορδίλης PhD